Oznámenie o zadávaní zákazky
v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1. 	Identifikácia verejného obstarávateľa:     
 Názov verejného obstarávateľa:	Mesto Košice
Sídlo verejného obstarávateľa:	Trieda SNP 48/A, 040 11 Košice
Zastúpený:				MUDr. Richard Raši, PhD., MPH, primátor mesta Košice
IČO:				00 691 135
DIČ:				2021186904
Telefón:				055 / 6419112
Fax:				055 / 6437175
www.kosice.sk

Verejný obstarávateľ podľa § 6, ods. 1, písmeno b) zákona č. 25/2006 Z. z.
Kontaktná osoba obstarávateľa určená pre styk s uchádzačmi: 
Ing. Tomáš Klibáni
Tel.: 0908 911 329
e-mail: klibani@sqm.sk

2. 	Typ  zmluvy: Zmluva o dielo podľa § 536 a nasl. zák. č. 513/1991 Zb. z.  Obchodného zákonníka v znení neskorších predpisov

3. 	Miesto dodania predmetu zákazky: Magistrát Mesta Košice, Trieda SNP 48/A, 040 11 Košice

4. 	Podrobný opis predmetu zákazky a jeho rozsah: 
Zatriedenie zákazky podľa CPV:
CPV:	71242000-6 Príprava projektov a návrhov, odhad nákladov

Predmetom projektovej dokumentácie je vypracovanie projektu, pre územné konanie, pre stavebné povolenie a pre realizáciu stavby a návrh vnútorného vybavenia diela „Nájomný bytový dom pre marginalizované komunity“ na základe predprojektovej dokumentácie a v zmysle stavebného zákona č. 50/1976 Zb. v znení neskorších predpisov a jeho vykonávacích predpisov v nasledovnom rozsahu:

-	Vypracovanie a dodanie projektu pre územné konanie
-	Vypracovanie a dodanie projektu pre stavebné konanie
-	Výkon inžinierskej činnosti pre územné a stavebné konanie
-	Vypracovanie a dodanie realizačnej projektovej dokumentácie vrátane neoceneného výkazu výmer a oceneného položkovitého rozpočtu stavby 
-	Výkon autorského dohľadu počas realizácie stavby

Maximálne celkové výdavky projektu 633 600 € s DPH. Z toho maximálne 3,0% Projektové a inžinierske práce a maximálne 20,0 % vybavenie (vnútorné vybavenie v bežnom štandarde – v zmysle zákona č. 443/2010 Z. z. o dotáciách na rozvoj bývania a sociálnom bývaní v znení neskorších predpisov a vonkajšie vybavenie objektu nevyhnutne súvisiaceho s účelom využitia stavby (napr. chodníkov, stojísk na kontajnery).

Projektová dokumentácia bude vyhotovená v šiestich vyhotoveniach v papierovej forme, 1x na CD vo formáte dwg. alebo ekvivalente, textová časť vo worde alebo ekvivalente a 1x na CD vo formáte pdf. a rozpočet v exceli alebo ekvivalente, zaokrúhlený na 2 des. miesta funkciou ROUND.
Verejný obstarávateľ požaduje spracovať cenovú ponuku na tento rozsah predmetu zákazky. 
Uchádzači spracujú cenu za poskytnutú službu – vypracovanie  projektovej dokumentácie, v členení bez DPH, DPH, cena vrátane DPH, ak uchádzač nie platcom DPH, upozorní na to v ponuke. 
Cena bude vypracovaná vo forme:

 	Popis položky	cena bez DPH v €	DPH v €	cena s DPH v €	
1.	Vypracovanie a dodanie projektu pre územné konanie 	 	 	

2.	Vypracovanie a dodanie projektu pre stavebné konanie				
3.	Výkon inžinierskej činnosti – územné konanie				
4.	Výkon inžinierskej činnosti – stavebné konanie				
5.	Vypracovanie a dodanie realizačného projektu stavby vrátane položkovitého rozpočtu a výkazu výmer				
6.	Výkon autorského dohľadu počas realizácie stavby				
 	Spolu:	 	 	 	

5. 	Možnosť rozdelenia cenovej ponuky: Neumožňuje sa.

6. 	Variantné riešenie: Neumožňuje sa.

7. 	Lehota na dodanie alebo dokončenie predmetu zákazky: Verejný obstarávateľ požaduje dodať predmet zákazky:

-	Vypracovanie a dodanie projektu pre územné konanie do 17.2.2014
-	Vypracovanie a dodanie projektu pre stavebné konanie do 17.3.2014
-	Výkon inžinierskej činnosti – územné a stavebné konanie odo dňa nadobudnutia  účinnosti zmluvy do dňa nadobudnutia právoplatnosti stavebného povolenia, pričom sa zhotoviteľ zaväzuje zabezpečiť vydanie územného rozhodnutia v lehote do 5.3.2014 a vydanie stavebného povolenia v lehote do 15.4.2014.
-	Vypracovanie a dodanie realizačnej dokumentácie vrátane výkazu výmer a položkovitého rozpočtu do 15.4.2014.
-	Výkon autorského dohľadu odo dňa oznámenia objednávateľa o začatí realizácie stavby, počas jej realizácie stavby do termínu ukončenia realizácie stavby a vydania právoplatného kolaudačného rozhodnutia. 
-	Prípadné zmeny vyvolané vyjadreniami dotknutých orgánov spätne ovplyvňujúce odovzdané projektové stupne budú zhotoviteľom zapracované do projektových stupňov pre podanie na stavebný úrad, ktorý bude určený pre vydanie územného rozhodnutia a stavebného povolenia. 

8. 	Uplynutie lehoty na predkladanie cenových ponúk: 
a)	dňa 30.1.2014 do 12.00 hod.
b) doručenie poštou na adrese uvedenej v bode 1. tejto výzvy a osobne na tej istej adrese (podateľňa). Uchádzač vloží ponuku do samostatného obalu. Obal musí byť uzatvorený.
Vonkajší obal ponuky musí obsahovať nasledovné údaje:  
•	adresu verejného obstarávateľa uvedenú v bode 1.,
•	adresu uchádzača,
[Uvedie sa názov alebo obchodné meno a adresa sídla alebo miesta podnikania uchádzača.]
•	označenie heslom: 
 „súťaŽ – PD NÁJOMNÝ DOM – NEOTVÁRAŤ“
b)	ponuky sa predkladajú v slovenskom jazyku a  €.
c)	cenová ponuka obsahuje podpísaný návrh zmluvy ako vzor minimálnych zmluvných podmienok, ktoré bude verejný obstarávateľ požadovať od úspešného uchádzača, v jednom vyhotovení. 

9. 	Podmienky účasti: Predloženie fotokópie dokladu o oprávnení podnikať, v ktorom musí byť zapísaný predmet podnikania oprávňujúci záujemcu na uskutočnenie požadovaného predmetu zákazky.
Kópiu dokladu o odbornej spôsobilosti vydanú na základe osobitného predpisu pre výkon odborných činností podľa zákona č. 138/1992 Zb. o autorizovaných architektoch a autorizovaných stavebných inžinieroch v odbore pozemné stavby.

10. 	Podmienky financovania: Zhotoviteľovi sa neposkytne žiaden preddavok. Predmet zákazky sa bude financovať formou bezhotovostného platobného styku v lehote splatnosti faktúr 30  kalendárnych dní odo dňa jej doručenia. Platobné podmienky sú podrobne popísané v návrhu zmluvy o dielo, ktorý tvorí prílohu tejto výzvy.

11. 	Kritéria na hodnotenie ponúk: Celková cena s DPH za predmet zákazky vypracovanej podľa bodu 4. tejto Výzvy. 

12. 	Ďalšie informácie verejného obstarávateľa:
A. Všetkým uchádzačom verejný obstarávateľ oznámi úspešnosť alebo neúspešnosť ich ponuky. 

B. Výsledkom tohto postupu zadávania zákazky bude zmluva o dielo na realizáciu uvedeného predmetu zákazky. Zmluva je platná dňom jej podpísania obidvoma zmluvnými stranami a účinná dňom nasledujúcim po dni jej zverejnenia na webovom sídle mesta Košice (www.kosice.sk); zmluva však nenadobudne účinnosť skôr, ako nadobudne účinnosť príslušné uznesenie Mestského zastupiteľstva v Košiciach o schválení podania žiadosti o nenávratný finančný príspevok na výstavbu jedného bytového domu pre marginalizované komunity v Košiciach na Luníku IX. Vzťahy neupravené v tejto zmluve sa riadia príslušnými ustanoveniami Obchodného zákonníka.

V Košiciach, dňa 24.1.2014

		.........................………………………..................		riaditeľ magistrátu

Prílohy:
Príloha č. 1: Návrh zmluvy o dielo
Príloha č. 2: Štúdia bytového domu pre marginalizované komunity – variant II. Country style (predprojektová dokumentácia)